(nu produce efecte juridice)\*

ROMÂNIA VICEPRIMAR,

JUDEŢUL MURES Dr. Makkai Grigore

MUNICIPIUL TÂRGU MUREŞ

DASCPC-Serviciul activităţi culturale, sportive, de tineret şi locativ

Nr.32.607 din 21.05.2019

**EXPUNERE DE MOTIVE**

privind aprobarea ordinii de prioritate în vederea atribuirii

de locuinţe ANL pentru medici rezidenți și tineri specialiști din sănătate, destinate închirierii situate în municipiul Târgu Mureș, str. Gh. Marinescu, nr. 21

Blocul de locuințe realizat prin Agenția Națională pentru Locuințe situat în str. Gh Marinescu, nr. 21 destinat pentru medici rezidenți și tineri specialiști din sănătate va avea un total de 24 de apartamente, termenul de finalizarea a construcției fiind luna iunie a.c.

Criteriile Cadru de acces, precum şi criteriile de ierarhizare stabilite prin punctajîn vederea stabilirea ordinii de prioritate în soluţionarea cererilor de locuinţe şi în repartizarea locuinţelor au fost aprobate prin HCLM nr. 54/28.03.2019 în conformitate cu prevederile legale stabilite în HG. nr. 962/2001 privind aprobarea Normelor metodologice pentru punerea în aplicare a prevederilor Legii nr. 152/1998 privind înfiinţarea Agenţiei Naţionale pentru Locuinţe.

În data de 02.05.2019 s-au afişat listele provizorii, perioada de contestaţie/completări fiind, conform HG. nr. 962/2001, de 7 zile de la afişarea listei provizorii. Astfel, s-au înregistrat un număr de 2completări și o contestație care au fost analizate în cadrul şedinţei Comisiei de specialitate, numită prin HCLM nr. 290/25.09.2018, comisia fiind de acord cu soluţiile propuse, conform tabelului anexat prezentei.

Având în vedere că potrivit art. 15 alin ( 2^1) listele de priorități se aprobă prin hotărâre al Consiliului local al municipiului propunem spre aprobare proiectul de hotărâre anexat.

Aviz favorabil al

D.A.S.C.P.C

Director ex. adj.

Blaga-Zătreanu Cosmin

**ROMÂNIA Proiect**

**JUDEŢUL MUREŞ** (nu produce efecte juridice)\*

**CONSILIUL LOCAL AL MUNICIPIULUI TÂRGU MUREŞ** VICEPRIMAR

Dr.Makkai Grigore

**HOTĂRÂREA nr.\_\_\_\_\_\_**

**din\_\_\_\_\_\_\_\_\_\_\_\_\_\_\_\_\_\_\_\_\_\_\_\_2019**

privind aprobarea ordinii de prioritate în vederea atribuirii

de locuinţe ANL pentru medici rezidenți și tineri specialiști din sănătate, destinate închirierii situate în municipiul Târgu Mureș, str. Gh. Marinescu, nr. 21

***Consiliul Local al Municipiului Târgu Mureş, întrunit în şedinţa ordinară de lucru*,**

Văzând Expunerea de motive nr. 32.607 din 21.05.2019 privind aprobarea ordinii de prioritate în vederea atribuirii de locuinţe ANL pentru medici rezidenți și tineri specialiști din sănătate, destinate închirierii situate în municipiul Târgu Mureș, str. Gh. Marinescu, nr. 21

Ţinând cont de prevederile art.8 alin (1^1*)* și alin (1^3) și art. 23 din Legea nr. 152/1998 privind înfiinţarea Agenţiei Naţionale pentru Locuinţe, cu modificările şi completările ulterioare, ale art. 14 alin. 1 și art. art. 15 alin ( 2^1) din HG nr. 962/2001 privind aprobarea Normelor metodologice pentru punerea în aplicare a prevederilor Legii nr. 152/1998 privind înfiinţarea Agenţiei Naţionale pentru Locuinţe,

În temeiul prevederilor art. 36 alin.1, alin. 2 lit.c), alin. 6 lit.a)-pct.17 şi art.115 alin.1 lit.b) din Legea administraţiei publice locale nr. 215/2001, republicată

##### HOTĂRĂŞTE

**Art.1.** Se aprobă ordinea de prioritate în vederea atribuirii de locuinţe ANL pentru medici rezidenți și tineri specialiști din sănătate, destinate închirierii situate în municipiul Târgu Mureș, str. Gh. Marinescu, nr. 21 conform anexei care face parte integrantă din prezenta hotărâre și care a fost întocmită conform criteriilor de punctaj cuprinse în HCLM nr. 54/2019.

**Art.2**. Cu aducerea la îndeplinire a prevederilor prezentei hotărâri se însărcinează Executivul Municipiului Târgu Mureş prin Direcţia activităţi social-culturale patrimoniale și comerciale- Serviciul activități culturale, sportive, de tineret și locativ.

**Art.3.** În conformitate cu prevederile art.19 alin.1, lit.e, din Legea nr. 340/2004, republicată, privind instituţia prefectului şi art. 3 alin. 1 din Legea nr. 554/2004, Legea contenciosului administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate**.**

**Viza de legalitate**

**p. Secretarul Municipiului Târgu Mureş,**

**Director executiv D.J.C.A.A.P.L.**

**Buculei Dianora- Monica**